《钱参戎移任北平二首 其二》
明代·胡应麟

一剑凌空舞雪花，双旌摇日动龙蛇。从来骠骑能忧国，未灭匈奴肯顾家。

苜蓿城边吹筚篥，燕支山下奏琵琶。大标铜柱祈连外，第一凌烟总浪誇。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。